RAMMSUND
2025-08-29 20:00 - 23:00 (Europe/Oslo) | Arena, Borggata 20, Stord, 5417, Norway
Du vert ikkje det største ikkje-engelskspråklege rockebandet i verda, om ikkje musikken og melodiane er feite nok til å stå på eigne bein. Du må med andre ord ikkje skjøne orda til Rammstein. Men då ein kompisgjeng frå Oslo på slutten av 1990-tallet starta å gjere djupdykk i tekstane, skjønte dei at dette måtte verda få med seg! Eller, i kvart fall måtte Noreg få det med seg. Det fekk vere grenser for kor stort ansvar ein skulle ta på seg.
Dermed vart han fødd: ideen om Rammstein på norsk! Det måtte vere hardt, feitt og brutalt. Og med ein noko større dose godt humør enn kva metalband gjerne er kjend for. Dessutan, skulle ein verne om schwungen frå dei tyske tekstane, heldt det ikkje med utvaska bokmål. Det er nemleg berre eitt norsk språk som er stramt og hardbarka nok til å vere det austtyske metalfenomenet verdig. Det måtte verte nynorsk.
Ei utslite Spynorsk Mordliste og eit par korrekturlesingar av Språkrådet seinare, og dei fyrste Rammstein-låtane på nynorsk var klare, ein vinterdag i 2003. Rammsund var fødd.
Sidan har det gått slag i slag, og det finst knapt ei scene i Noreg der ikkje Rammsund har misjonert på vegne av Rammstein og Målsaka

Open Arena m/ Ravi Alæine og aw0
2025-08-30 17:30 - 19:30
Dørene opnar kl 17.30
Spelestart kl 18.00
Det er ei stor glede å melda at Ravi kjem til OPEN ARENA med soloprosjektet sitt «Ravi Alæine». Her står tekstane og melodiane i sentrum, og publikum får oppleve kjende og kjære låtar som «E-Ore», «Tsjeriåu», «Dødsøt» og «Utadæsjælåplevelse» i ei allsongvenleg ramme. Ravi har ein unik evne til å skape stemning og kontakt med publikum, uansett om han sit bak eit piano eller leier eit heilt band. Så bli med og feir over 25 år med Ravi-musikk!
Me får også ønskereprise med våre lokale heltar i aw0. Frontfigurane og låtskrivarane Aksel Dreyer Ur og William Nygård Ormseth har med seg fullt band på scenen – Elliot Sönnerlid (gitar), Edvard Sönnerlid (trommer), Veslemøy Helland (gitar), Rasmus Nybø Kaldestad (gitar) og Ole Knut Urdal (bass).
Denne kvelden vil du hugse lenge!
Arrangementet er eit samarbeid mellom Open Arena, Velferdsforeninga Aker Solutions Stord og Bakeriet Frugård

Ravi Sjåv
2025-08-30 20:00 - 22:30
Dørene opnar kl 20.00
Spelestart kl 21.00
Ravi, ein av Noregs mest folkekjære artistar, har prega norsk musikk sidan 2000-talet med udødelege hits som “Utadæsjælåplevelse”, “Dødsøt” og “Tsjeriåu”.
I 2023 gjorde Ravi eit brak-comeback med fleire utselde konsertar, og i 2024 har han og bandet hans spela for over 10 000 menneske. No er dei klare for Utadæsjælturné 2025, der dei lovar endå meir energi, gamle klassikarar som får alle til å syngje med frå første strofe, og ei stemning som er vanskeleg å erstatte! Kombinasjonen hans av humor, alvor og energiske opptredenar har gjort han til ein ekte folkefavoritt.
Med seg på tur har han Erik Holm (trommer), Kristina Moen Rousing (bass) og Ingrid Støylen Runde (keys), som alle har vore med på å forme ei unik konsertoppleving!

Country Music Fest m/ Josh Gallagher og Dave Fenley
2025-09-06 19:00 - 23:30
Første Country Music Fest i Arena blei ein kjempesuksess, og no har Robert og Richard Alsaker nok ein gong samarbeidd med oss om å lokke strålande amerikanske countryartistar til øya!

Josh Gallagher frå Pennsylvania er standhaftig, sympatisk og skamlaus, og haustar ros frå blant andre Rolling Stone Magazine, i tillegg til nokon av countrymusikkens største heltar. «This kid», sa Garth Brooks om Gallagher, “as soon as he opens his mouth — you believe him.”

Dave Fenley blandar country- og soulmusikk som få andre, og har nådd ut til eit stort publikum (1.4 millionar månedlige lyttarar på Spotify) med si kraftfulle stemme og hjertevarme historiefortelling.

Sjekk ut artistane på strøymetenestene, følg denne sida for videoar og meir info https://fb.me/e/7U76k1mwB og gle deg til 6. september og ny Country Music Fest!

Maestro's Orchestra
2025-09-13 20:00 - 23:30
«Det er alltid stas å se at musikken vår lever på scener vi selv ikke står på (…). Alle som er i nærheten bør kjenne sin besøkelsestid» (Kaizers Orchestra)
Fem ungdommar frå det blomstrande musikkmiljøet på Stord, og ei ambisiøs musikksjel frå Karmøy har gått saman om eit vaskekte Kaizers tributeband. Dei talentfulle musikarane covrar nye og gamle Kaizersklassikarar, og gjenskaper ompa-sounden, krydra med ei voldsom speleglede. Dei er allereie blitt hylla av heltane i Kaizers Orchestra, og dei hausta strålande tilbakemeldingar etter sin første konsert på Stord, vinteren 2025.
Natalie Stenersen – vokal
Elliot Sönnerlid – gitar
Rasmus Nybø Kaldestad – gitar
Adin Riđić – orgel og piano
Annaleah Tveita – bass
Jørgen Eide – trommer

Småsceneri
2025-09-19 08:00 - 17:00
Dørene opner 20:00. Showstart 21:00.

Improteater med Småsceneri 19. september på Den Blå Time.
Humor. Teater. Musikk. Latter.
Velkomen!

Tilråding om bordbestilling før på Frugård for ekstra kos.

dePresno
2025-09-20 18:00 - 21:30
Frå Stjernekamp til Arena!
dePresno har i eit tiår vore ein av Noregs mest særeigne popstemmer. Med djup, sjelfull vokal og sterk historiefortelling balanserer han det emosjonelle med det underhaldande på ein måte få andre gjer. Han lagar musikk som kan få deg til å gråte av sorg den eine augneblinken – og le så du grin den neste.
Sidan gjennombrotet med «Hide and Seek» i 2016, har han levert ei rekke kritikarroste låtar, mellom anna «Too Fucked Up To Love You», «Trust» og «See You Soon». Hans album «Technicolor», «Monochrome» og «Places» har begeistra både anmelderar og publikum, og Bergens Tidende har omtalt han som «ein av landets beste popsolistar».
Men det er på scena dePresno verkeleg viser kvifor han er i ein klasse for seg sjølv. Hans sjøllvironiske vesen, unike evne til å fange publikum og sterke tilstedeværelse gjer kvar konsert til ei oppleving. Han har trollbunde publikum på festivalar som by:Larm, Bergenfest og Slottsfjell, i tillegg til å ha turnert med AURORA.
Uansett om han står på ein liten klubbscene eller eit stort festivalområde, leverer dePresno alltid ei konsertoppleving som sit i, lenge etter siste tone er spelt.

You Know Who + Ormabol og Rough Years (HEAVYHELG)
2025-09-26 20:00 - 23:30
I ei tid prega av progresjon, mindfulness, horoskop og spiritualisme har You Know Who valt regresjon. Gjengen har gått tilbake til garasjen og det svette øvingsrommet frå ungdomsåra, og sett tilbake på kva som i utgangspunktet fekk dei til å starte med dette evigvarande minusprosjektet, å spele i band.Gjennom eit djupdykk i 70-talet sin Detroitrock, og rockebølgja i Skandinavia på 90/00-talet, samstundes som dei har forsynt seg av den heilage ungdomskjelda på 4,7 % og skrudd forsterkarane opp til eit nivå som ville gjort Spinal Tap stolte. Dei sit inne med eit ynskje om å levere eit produkt som middelklassen fortent kan opne seg ei kald ei til, på fredag etter ein lang veke i offentleg sektor.You Know Who kan minne om Cro-Mags, dersom Cro-Mags hadde hatt ein betre oppvekst, Minor Threat, dersom Minor Threat hadde drukke øl, og/eller Burzum dersom han hadde motteke behandling tidlegare på 90-talet. Med dette ferskt i minne veit du kva du kan forvente, kven som leverer det, og kvar det kjem frå, You Know Who.

«Det er en hårfin balanse mellom sexy ufiltrert og direkte stygt. De fem gutta i You Know Who holder balansen, og vel så det.» Terningkast 5 på debutplaten «DUMB.» – Jonas Vikingstad/Stavanger Aftenblad
«Homerun/En opptur for Stavanger!/Årets tittel – (She’s A 10 (But She Doesn’t Like Turbo))» – Stjernepose/NRK P13
«Amen to that, Stavanger boyz!» – Turbonegro i forbindelse med slipp av «She’s A 10 (But She Doesn’t Like Turbo)»
«Å høre på musikken til You Know Who er som å bli teleportert til et alternativt univers der man får snitt og Fernet Branca intravenøst, mens «C-c-c-c-c-c-c-c-c-c-city slang» av Sonic’s Rendezvous Band dundrer over anlegget med jevne mellomrom.» – Lars Arne Lindland/Stavanger Aftenblad
«Det lukter svidde gitarforsterkere. Det er veldig høyt. Det sparker hardt for seg!» – Jarand/Anbefalt av NRK Urørt
«Tar mye av det Turbonegro og Gluecifer gjorde for mange år siden, og gjør det til sitt eget. Kult nytt band fra Stavanger» – Gitar/NRK P13

Som oppvarming får me glimrande Ormabol og Rough Years.
Ormabol er eit metalband frå Stord/Fitjar som starta opp desember 2022. Dei spelar ekstremmetall med eit folketonalt preg, deathvokal, suggerande riff, upolert lydbilde og pur råskap. Debutalbumet «Horg» kom ut i mars 2024 til solid mottagelse blant publikum. Dei har sidan spelt konsertar saman med etablerte metalband som Vinterbris, Avertia og Fall of Terra rundtom på vestlandet. Nye låtar kan ventast å bli fremført på kommande konsertar i 2025.

Frå djupet under dei sju fjell reiser det seg eit nytt beist – Rough Years. Eit primalskrik frå ein gløymt æra, smidd i mørke og vreide. Ikkje Black Metal. Ikkje pønk. Ikkje hardcore. Dette er noko eldre, eit urbrøl som flerrar sjela i to. Med rusten stemme og tunge riff knuser det alt håp. Ingen nåde. Berre storm. Rough Years består av sjeler frå Glimmerskifer, Mordbrann, Brekkjern og Hadens. Dette er ikkje musikk. Dette er ragnarok.

Bokassa + Sludge og Armatage Shanks (HEAVYHELG)
2025-09-27 20:00 - 23:30
Turbojugend Stord fyller 20 år og inviterer til HEAVYHELG i samarbeid med Bakeriet Frugård.
Som første headliner slepp me sjølvaste Bokassa!

Punkmetal-trioen Bokassa aka «Norsk Rocks Buzz Aldrin» har, til ambisiøse slackere å vere, opplevd ganske mykje i løpet av si relativt korte eksistens. Sjølv utan matchande antrekk, diverse masker eller annan trendjagande åtferd har bandet likevel klart å gje ut fire kritikarroste album, turnert med blant anna Mastodon, Baroness, Judas Priest, Zebrahead, Red Fang og Metallica. Dei har spelt på fleire av verdas største festivalar (Wacken, Download, Hellfest, Resurrection, Summer Breeze osv.). Dei har blitt nominert til Spellemann (og tapt), vunne Bendiksenprisen, spelt live-session hos BBC Radio 1 og prøvd i alle fall fem forskjellige typar Pepsi Max undervegs.
Den sjølvutgitte debuten «Divide & Conquer» blei kåra til eitt av 2017s beste debutalbum av ærverdige Metal Hammer UK og eitt av det siste tiåret sine beste norske plater av Gaffa. I 2019 blei dei handplukka av Metallica, saman med Ghost, som support på deira «Worldwired»-turné, utan verken plateselskap, management eller bookingselskap i ryggen. I 2024 kom deira fjerde og førebels siste album «All Out Of Dreams», med musikalske gjester frå Sick Of It All og Red Fang, til strålande anmeldelser, blant anna 4/5 i Kerrang, 8/10 i Metal Hammer UK, 5/6 i Dagsavisen og 9/10 hos Powerplay Magazine. Kerrang sa det kanskje aller best med følgjande linje: «Count on Bokassa to keep serving up absolute bangers». Noko det er vanskeleg å vere uenig i dersom ein har høyrt plata. Plata viser eit band som aldri har vore i betre form. Musikalsk altså, den fysiske forma er framleis på staden kvil.
Som oppvarming stiller Stordbandet Sludge og Hamarbandet Armatage Shanks.
Sludge er bandet du garantert hugsar etter ein liveopptreden. Dei spelar coverlåtar av blant anna Glucifer, Audioslave, Mastodon og Turbonegro, og er så svingande at du må sjekke om rockefoten framleis sit på etter konserten. Alt frå fengande riff, svingande soloar, allsong på kjente låtar og skamsexy rock på så høgt plan at det blir vanskeleg å halde kleda på. Sludge består av: Ronny Ormseth-Vokal Stian Kleppe-Gitar Robert Brady-Gitar Anders Hauan-Bass Stian Karlsen-Trommer
Hamargutane i Armatage Shanks er tilbake med albumet ’Story Untold’ Dette er deira første utgiving på 10 år og viser eit band med blikket retta framover. Bandet speler melodiøs punkrock med røter i 90-talspønken frå California, og har rykte på seg for å levera forrykande liveshows. Med ein kombinasjon av pop-pønk, skate-pønk og pønk-rock, byr bandet på sin særeigne og melodiske pønk-stil, som har slått an både hos trufaste fans og nye lyttarar. Shanks har gjort konsertar over heile landet, og har varma opp for band som Less Than Jake , Danko Jones, All Time Low, og Strike Anywhere.

PandaPanda
2025-10-17 20:00 - 22:30
PandaPanda er klare for å gje publikum ei uforgløymeleg konsertoppleving med ein unik kombinasjon av hardtslåande bass, spektakulært lysshow og ekstremt dansbar musikk. Den energiske artisten løftar stemninga til nye høgder og får garantert alle – ja, til og med tante Turid – opp frå campingstolen.
Med si unike evne til å kombinere fengande refreng, leikne vokalar og kraftige rytmar, gir PandaPanda deg musikk som treff både hjartet og dansefoten. Tekstane er ekte, relaterbare og alltid levert med den karakteristiske Panda-humoren.

BON SCOTCH - a Tribute to AC/DC and Bon Scott
2025-10-18 21:00 - 23:30
Dørene opnar. kl 21
Spelestart: kl 22

Tributebandet Bon Scotch er ein hyllest til AC/DC og Bon Scott, og består av eit solid knippe
innbarka rockefantastar, som meiner at folk fortener å sjå sceneshowet, og høyre sounden til AC/DC sin
første lineup. Det er derfor lagt ned mykje arbeid i å skape det trøkket og den karismaen som skal til for å måle seg med showet til moderbandet, under siste halvdel av ’70-tallet. Så til alle som forbannar seg over at dei aldri fekk oppleve det originale AC/DC – her er sjansen!
Bon Scotch har halde det gående sidan 2006. Dei har spelt mykje rundtom i Norge, og har også gjort konsertar i
Tyskland.

Tobias Sten
2025-10-25 20:00 - 22:30
Me er sprekkeferdige av stolthet over å få sjølvaste Tobias Sten tilbake i Arena! Tobias treng vel knapt nokon lang presentasjon her heime. 21-åringen frå Stord har elska countrymusikk siden han var liten, og starta sitt eige countryband allereie som 12-åring. No har han teke landet med storm, med sine fengande låtar og sterke, personlege tekstar. Og så syng han jo i tillegg på klingande stordamål. Gjer deg klar for ei real feststund!

ODDNY
2025-11-01 18:00 - 21:00
Oddny markerte seg i 2023 med låten «Oktober, Bergen by» som i heile 20 veker var A-lista på P1 nasjonalt.
Gruppa har fått særleg merksemd for dei karakteristiske tekstane på dialekt, og for å vere eit unikt liveband med ei heilt eigen sceneframferd.
Musikken deira kombinerer det vestlandske underfundige med element frå folk, rock og honningsøt pop. Dei syng om tema som mange kjenner seg igjen i, og musikken appellerer til eit breitt spekter av lyttarar og publikummarar. Bandet har i 2024 spelt ei rekkje utselde konsertar, blant anna i Oslo, Stavanger og Bergen, og har allerede blitt booka til ei rekke festivalar i 2025 og 2026.
Mai 2025 slepp dei sitt debutalbum, etterfulgt av ein omfattande festivalsumar og haustturne. Oddny blir omtala som eit vestnorsk unikum med potensiale for å oppnå store ting!
Open Arena og Falturiltu samarbeider om dette arrangementet som har FRI ALDERSGRENSE!

Naboen min
2025-11-08 11:00 - 12:00
Naboen min er bandet til forfattar og låtskrivar Vegard Markhus, og produsent og gitarist Bjørnar Sangolt. Til konserten kjem dei som trio, med Martin Hystad på trommer. Dei får også god hjelp av Fitjar barnegospel. Velkommen til ein leiken konsert med snert!
Naboen min har som mål å få ungar til å synge, danse, smile og le. I tekstane finn ein både humor og alvor. Ein får høyre om dansande kroppsdelar, hoppande dyr og folk som treng trøyst. Og om ein vil lære seg nokre gloser på romvesensk, er ein komen riktig stad.
Bandet har gitt ut platene «Rockesock» og «Alt blir feil», i tillegg til «Stjernedryss», som er ein EP med julesongar. Musikken er mykje spelt på Radio Super, og Naboen min har også laga musikken til TV-serien «Mine ville venner» på NRK Super. For plata «Rockesock» mottok bandet Spellemannsprisen i kategorien barnemusikk.
Høyr på songar som Male himlen blå, Gyli gyli gong gong og Rockesock, og kom på konsert!

ETTERMIDDAGSKONSERT MED STORD MUSIKKLAG
2025-11-08 14:00 - 15:30
Laurdag 8.november inviterer Stord Musikklag til ettermiddagskonsert på Arena. Musikklaget vil presentera musikk laget har jobba med i haust, og noko vil vera ein forsmak av programmet som seinare vert presentert på Nyttårskonserten i januar 2026.
Musikklaget er i stadig utvikling og vår dirigent Paul Hughes har klåre forventningar til musikantane og laget om kva dei skal vera i stand til å prestera. Dette gjer at me tek nye steg heile vegen.
Vel møtt til ein triveleg ettermiddag saman med Stord Musikklag som spelar «Frå Carola til Grieg»

Spelestart kl 14:00

-Gratis inngang-

LINDA EIDE SPRÅKSJOV
2025-11-15 17:00 - 19:30
Dørene opnar kl 17.00Sjovstart: 18.00

Me kjenner ho frå tv-programmet Eides språksjov. No går Linda Eide laiv og dreg landet rundt med språklege underfundigheiter i sekken. Med seg på scenen har ho pianist Sjur Hjeltnes og seniorkonsulent Halvor Folgerø, som begge sørger for musikalsk og verbal bækking. Kvar ny stad dukkar det også opp ein lokal gjest, som trioen har invitert. Velkomen til ein kveld med infotainment for alle penga, når denne gjengen i kjent stil hyller og herjar med det mest fascinerande og sprøe som finst i denne verda – språket!
—-
Linda Eide – Sjovleiar med blokkfløyte og wind synth
Sjur Hjeltnes – Pianist med utdanning og innsikt.
Halvor Folgerø – Seniorkonsulent med fagott & bass
Lokal gjest: Thor Oddvar Havn

Arrangementet er eit samarbeid mellom Bakeriet Frugård og Stord Mållag

Småsceneri
2025-11-21 20:00 - 23:00
Velkomen til ein kveld litt utanom det vanlege! Improteater med Småsceneri er humor, leik, drama, parodiar og mageplask – eit deilig underhaldningstilbod på ein fredagskveld!
Alt som skjer på scenen er improvisert fram der og då, og for å bevise det bruker me forslag frå publikum.
Hjarteleg velkomen! Ta med deg ein lattermild ven, kollega, søskenbarn eller nabo. Det blir knall!

Den Blå Time kl. 21.00.
Dørane opnar kl. 20.00.

Heim til jul - Ein julekonsert med damekoret Corona
2025-12-19 18:00 - 21:00
Damekoret Corona inviterer til julekonsert i Arena. Her får du ei god blanding av kjente og kjære julesongar i ulike sjangrar. Det blir nostalgi og garantert julestemning. Velkommen til ein konsert der du kan senka skuldrene og nyta vakker song og juleglede.

Dørene opnar kl 18.00
Konsertsstart kl 19.00

Julekonsert med Sunnhordland Storband, Gisle Alsaker og Margrete Lund Skorpen
2025-12-20 14:00 - 17:00
Kjenner du på stress og mas i samband med julehandelen? Ta ein pause frå jaget og kom i god julestemning i lag med oss i Sunnhordland Storband i Arena, laurdag 20. desember kl. 14:00. Me har invitert med oss dei fantastiske vokalistane «crooner’en» Gisle Alsaker og Margrete Lund Skorpen på vokal, og me vil presentera eit program med julemusikk i tradisjonell storbandstil som garantert vil få deg i god julestemning og godfoten til å trampa takten.

Storm Weather Shanty Choir
2025-12-20 20:00 - 22:30
YAY! Storm Weather Shanty Choir dryler til med 25-års jubileumskonsert like før jula ringest inn, og inviterer til sjøslag på heimebane!
Varm opp røysta og bli med.
Dørene opnar kl 20.00. Konsertstart kl 21.00

Ei Jazzy Jul med vener!
2025-12-21 19:00 - 22:00
Dørene opnar kl 19
Spelestart kl 20
Ei Jazzy Jul er tilbake! Endå større og endå meir jazzy enn i fjor!
Sidan fjorårets konsert på Åtgaum vart utseld ei veke i forvegen, har me no flytta oss bort til Arena. Stas! Det blir julelåtar i nye og jazzy draktar, inkludert reprise på nokre favorittar frå i fjor. Den jazzy gjengen består av: Dovilė Martinkutė og Brita Angeltveit på vokal Frank Omar Vad på trommer, Haakon Hellesøy på bass, Johannes Hellesøy på gitar og Jakob Morvik på trompet Denne samansetninga av lokale, profesjonelle utøvarar gler seg til å få spele heime på Stord igjen! Kom i julestemning med oss! Her kan du både danse og sitje heilt i ro og nyte musikken. Det blir fint, gøy og veldig, veldig god stemning! Konsertstart kl 20.00, men du er velkomen tidlegare for noko godt å eta inne på Bakeriet Frugård, eller for å catche up med slekt og vener som er komne heim til jul! Velkommen!

Disco Arena 2. Juledag
2025-12-26 22:30 - 2025-12-27 03:00
DJ i Arena
Dørene opnar kl 22.30

Marius & Farius syng jula ut
2025-12-27 21:00 - 23:30
Dørene opnar: kl 20.00
Spelestart: kl 22.00
Marius & Farius gjentek suksessen frå i fjor og forfjor, og kjem attende til Arena 3. juledag. Med hjelp av onkel Frode Hammersland på bass, vikarfetter Roald Kaldestad på gitarar og kor og filleonkel Fredrik Horn på tangentar og kor, serverer dei deilig allsong, dans og festmusikk i kjent Marius & Farius-stil. Dei foregåande åra har Arena vore fylt til randa, så her gjeld det å vere tidleg ute om ein ønsker å sikre seg ein billett.
Marius Sjo: Vokal og gitar.
Remi Sjo: trommer, kor og dans.
Frode Hammersland: Bass og kor.
Roald Kaldestad: Gitar, mandolin og kor.
Fredrik Horn på tangenter og kor.

RomJulsGrunge XV
2025-12-28 19:00 - 23:30
Obs! 20 års aldersgrense.

Det skal Grungast som i 1992. Dei skal hyllast dei som hyllast bør. Me skal synge saman at me fortsatt lever. Me kan eta ein kjeks og tenke på Polly, samtidig som me er takknemlige for å sitte inne på Arena, og ikkje under ei bru ein plass ingen ønsker å finne oss. Hanen skal gale som den gjorde i 1979, den morgonen ingen visste kor du sov sist natt – ganske ironisk? Velkommen til den femtande RomJulsGrungen

Dørene opnar kl 19.00Spelestart kl 21.00

—Gratis inngang—

Nyttårsaften på Arena 2025
2025-12-31 22:30 - 2026-01-01 03:00
Året 2025 er snart over, og me har 2026 godt i sikte!!
Legg nyttårsfesten til Arena. Me opnar dørene kl 22.30, og held det gåande til kl 03.00.
Me har booka inn Dj! som er klar med dei feitaste låtane for å løfte taket denne magiske kvelden!
Me sjåast til ei knallfeiring av det nye året på Arena!
ID: 18 år
CC; 250,-
Dørene opnar 22.30

Open Arena m/ Wrong Place at the Right Time / Magnhild Halland / Lola Linda Poder
2026-01-16 18:00 - 21:00
Open Arena startar det nye året med å presentere tre kjempetalent!
Lola Linda Poder kjem frå Tysnes, og har allereie fleire års erfaring med musikk, trass i sin unge alder. Sekstenåringen fekk blant anna æra av å opne Tysnesfest 2025, og ho går no første året på musikklinja ved Stord Vidaregåande Skule.
Wrong Place at the Right Time er fem ungdommar frå 1. klasse på musikklinja ved Stord Vidaregåande Skule. Bandet består av Gabriela Rumenova Angelova, Lars Sæverud, Henriette Grov Bruland, Kristina Aasheim Stenberg og Selma Nikolaisen. Navnet kjem av at ingen av medlemmene spelar hovudinstrumentet sitt i bandet — altså “feil stad” (wrong place) — men likevel er det “riktig tid” (right time), for alt fungerer bra saman. Dei har starta som eit coverband, men har planar om å å skrive og framføre eigne låtar i framtida.
Magnhild Halland er ein svært lovande singer-songwriter frå Stord, med ei særeigen blanding av akustisk pop og energi. Med djupe og autentiske tekstar fangar ho publikum med ei blanding av sårbarhet og sterk vokalprestasjon.
Bakeriet Frugård, Trymmen sin rullekonto og Stord Rulleklubb lagar konsertar med fri aldersgrense. Lokale ungdommar står på og bak scenen, saman med artistar som til no har vore Hjerteslag, Slomosa, Autonomie, TØFL, Tobias Sten, Øystein Greni, Ravi og Oddny.
Det er fri aldersgrense og arrangementet er alkoholfritt

Velkomen - eit show av og med FINN TOKVAM - EKSTRA!
2026-01-23 18:00 - 19:30
Dørene opnar kl 17.30
Spelestart kl 18.00
Finn Tokvam er blitt kalla inkarnasjonen av Vestlandet. Den varme og folkekjære artisten har stor suksess med sin første soloforestilling – Velkomen. Framsyninga har allereie gleda over 16000 vestlendingar, no kjem den endeleg til Stord!
Finn er full av underfundige historiar, musikk og humor, presentert på hans heilt særeigne vis.
Velkomen!
Varigheit: 80 minutt.
Etter framsyninga signerer Finn den populære Tokvam-tallerken frå Figgjo.

Velkomen - eit show av og med FINN TOKVAM
2026-01-23 20:00 - 22:30
Dørene opnar kl 20.00
Spelestart kl 20.30
Finn Tokvam er blitt kalla inkarnasjonen av Vestlandet. Den varme og folkekjære artisten har stor suksess med sin første soloforestilling – Velkomen. Framsyninga har allereie gleda over 16000 vestlendingar, no kjem den endeleg til Stord!
Finn er full av underfundige historiar, musikk og humor, presentert på hans heilt særeigne vis.
Velkomen!
Varigheit: 80 minutt.
Etter framsyninga signerer Finn den populære Tokvam-tallerken frå Figgjo.

Emmerhoff & The Melancholy Babies
2026-01-24 20:00
Emmerhoff & The Melancholy Babies returnerer til Arena!
Kjeldene er usikre, men nokon hevdar det er over 20 år sidan sist.
I 2026 markerer bandet sitt 30-årsjubileum, og som startskot på eit år med festivitas, blir det
konsert på Arena laurdag 24. januar.
Denne konserten blir også releaseparty for bandet sin sjuande LP, «The Dying Of The Light», som
kom ut 17. oktober 2025.
Emmerhoff & The Melancholy Babies starta i Bergen i 1996, men har sterke røter i Sunnhordland.
Bandet vart først satt saman av Halsnøybu og ex-Jim Was A Junkie-vokalist Gunnar Emmerhoff
for å framføre låtar frå soloplata hans «The Joy Of Mourning». Arild Vikane og Per Harald Ottesen
vart med frå JWAJ, og bandet vart komplettert av to villfarne Romsdalingar; Inge Rypdal og Iver
Sandøy (Enslaved).

Erlend Ropstad
2026-01-28 19:00 - 21:30
I februar 2006 kom eit debut-minialbum med ein artist som heitte Erlend Ropstad ut. Han låt
som ein singer-songwriter, skreiv smått melankomiske songar på engelsk, og fleire spurte seg;
treng me fleire av desse artistane her?
Dette er 20 år sidan, når me skriv februar 2026, noko som betyr 20-årsjubileum for ein
suksesshistorie innan norsk musikk, med ein artist som utvilsomt har eit heilt eige kunstnerisk
uttrykk i dag. Veldig få, om nokon, maktar å skrive rock på norsk, med så høg kvalitet,
og eit samla pressekorps, og spellemannsjuryar, har stilt seg bak den påstanden.
Han har sakte bygd opp ein trufast tilhengarskare over heie landet, på den gode gamle
måten; skrive gode låtar som folk tar til seg, og spele mykje ute. Det har blitt eit firesifra
antall konserter i løpet av desse 20 åra, og til vinteren legg han til ca 40 nye, med ein
soloturné som dekker heile landet. Vel møtt!

Dører kl 19
Konsertstart kl 20
